SMT ฟื้นตัวต่อเนื่อง! 1 เดือนวิ่งแล้ว 26%  โบรกฯชี้ Q2 พลิกมีกำไรแนะซื้อเป้า 3.80 บ.
SMT ฟื้นตัวต่อเนื่อง! 1 เดือนวิ่งแล้ว 26%  โบรกฯชี้ Q2 พลิกมีกำไรแนะซื้อเป้า 3.80 บ.โดย ณ เวลา 10.55 น. อยู่ที่ระดับ 2.58 บาท บวก 0.20 บาท หรือ 8.40% ด้วยมูลค่าซื้อขาย 12.11 ล้านบาท
7 ส.ค. 2561

ผู้สื่อข่าวรายงานว่า บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ณ เวลา 10.55 น. อยู่ที่ระดับ 2.58 บาท บวก 0.20 บาท หรือ 8.40% ด้วยมูลค่าซื้อขาย 12.11 ล้านบาท ราคาหุ้นฟื้นตัวต่อเนื่องในช่วง 1 เดือนที่ผ่านมา โดยนับตั้งหุ้นปรับตัวจากระดับ 2.04 บาท เมื่อวันที่ 29 มิ.ย.61 จนถึงล่าสุดหุ้นปรับตัว 26.47%

บล.เคทีบี (ประเทศไทย) ระบุในบทวิเคราะห์วันนี้(7 ส.ค.) ว่า บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT กลับมาจัดทำบทวิเคราะห์ SMT ใหม่อีกครั้งคาดกำไรสุทธิไตรมาส 2/61 ออกมาที่ 10 ล้านบาท พลิกมากำไรจากไตรมาส 2/61 ที่ขาดทุนสุทธิ 230 ล้านบาท และเพิ่มขึ้น 68% เทียบไตรมาสก่อนหน้า โดยกำไรเริ่มฟื้นตัวดีขึ้นอย่างต่อเนื่อง จากออเดอร์และอัตรากำไรขั้นต้นเพิ่มขึ้น อีกทั้งค่าเงินบาทอ่อนค่า
โดยราคาหุ้นที่ปรับตัวลงมาตั้งแต่ช่วงต้นปี 2017 มาจากปัญหาลูกหนี้ 2 รายค้างชำระเกินว่า 12 เดือนทำให้ SMT ต้องตั้งสำรองหนี้สงสัยจะสูญและสินค้าคงคลัง ทำให้ปี 2017 มีขาดทุนสุทธิ ซึ่งปัญหาดังกล่าวได้คลี่คลายแล้ว คาดจะไม่มีการตั้งสำรองเพิ่มเติมอีก และอาจมีการกลับรายการที่ตั้งรองไปในปี 2019
สำหรับกำไรสุทธิในปี 2018  คาดจะอยู่ที่ 113 ล้านบาท พลิกกลับมาทำกำไร ถึงแม้ว่าประมาณการกำไรสุทธิใน 1H18 จะคิดเป็นเพียง 14% ของประมาณการทั้งปีของ  แต่ มองว่าแนวโน้มกำไรสุทธิใน 2H18 จะเติบโตก้าวกระโดดจากลูกค้าเพิ่มขึ้น และสัดส่วนสินค้ามาร์จิ้นสูงเพิ่มขึ้น ทั้งนี้  ประเมินราคาเหมาะสมปี 2019 ที่ 3.80 บาท (อิง PER เฉลี่ยของกลุ่มที่ 16.5 เท่า) และให้คำแนะนำ ซื้อ
 